ส่วนตัวไม่ค่อยชอบตลาดน้ำที่เป็นตลาดจัดสร้าง สำหรับที่นี่ก็เฉยๆ เหมือนกันค่ะ ไ่ม่ประทับใจมากเท่าไหร่ สำหรับครั้งนี้เป็นครั้งที่สองที่ได้มา ขนาดว่าเป็นวันเสาร์ช่วงบ่ายๆ ผู้คนค่อนข้างน้อยค่ะ จำได้ว่าเมื่อปีที่แล้วเคยมาคนเยอะมากๆ 

สำหรับอาหารที่ขายก็คล้ายๆ กันไปหมดค่ะ เจอหลักๆ ก็กุ้งเผา ปลาเผา ส้มตำ หมูปิ้ง ผัดไทย หมูสะเต๊ะ นอกจากอาหารก็จะมีของจุกจิก กระเป๋า ผัก-ผลไม้บ้าง เครื่องดื่ม น้ำตาลสด อะไรประมาณนั้น

สำหรับอาหารที่ได้ลองนะคะ เนื่องจากไปกันแค่สองคนก็ไม่ได้ลองอะไรเยอะมาก

- เมี่ยงคำ (ไม้ละ 10 บาท) -- ก็กินง่ายดีค่ะ รสชาติก็ถือว่าใช้ได้ อร่อยค่ะ

- หมูปิ้งนมสด (ไม้ละ 10 บาท) -- ไม่แน่ใจว่าร้านไหนนะคะ เพราะเห็นขายกันหลายร้าน สำหรับร้านที่ลองก็หมักมาได้โอเคค่ะ หมูนิ่ม รสชาติดี แต่มันเยอะไปอะ 

- ส้มตำไทยใส่ปู (40 บาท) -- จำร้านไม่ได้จริงๆ ค่ะ คืออย่างที่บอก มันเหมือนๆ กันไปหมด ก็เลือกแบบสุ่มๆ มาร้านนึง .. รสชาติดีนะคะ เปรี้ยวนำ หวาน-เค็มตาม อร่อยดีค่ะ

- ตำข้าวโพดไข่เค็ม (50 บาท) -- อร่อยเหมือนกันค่ะ เปรี้ยว-เค็ม-หวาน ครบรสกำลังดี แต่สำหรับ 50 บาท ส่วนตัวคิดว่าแพงเกินไปค่ะ

รวมๆ ก็เฉยๆ นะคะสำหรับตลาดน้ำบางคล้า ไม่มีอะไรโดดเด่น ไม่รู้สึกว่ามีอะไรที่ทำให้อยากมาซ้ำอีก